**Otvoreni upisi za pohađanje cjeloživotnoga *Programa pedagoško-psihološko-didaktičko-metodičkoga obrazovanja* (PPDMN) Fakulteta hrvatskih studija Sveučilišta u Zagrebu.**

Program pedagoško-psihološko-didaktičko-metodičkoga obrazovanja je namijenjen svima koji žele raditi u odgojno-obrazovnim ustanovama, a tijekom svoga školovanja nisu stekli zakonom propisane nastavničke kompetencije. Program je predviđen i za one koji osjećaju potrebu za cjeloživotnim školovanjem i dodatnom naobrazbom u području odgoja i obrazovanja.

Cjeloživotni Program PPDMN je usklađen s najboljom europskom tradicijom kao i s hrvatskim zakonskim odredbama koje propisuju obvezu stjecanja znanja i vještine iz područja pedagogije, psihologije, didaktike i metodike za sve one koji žele poučavati u obrazovnim institucijama.

Upis 23. skupine polaznika cjeloživotnoga *Programa pedagoško-psihološko-didaktičko-metodičkoga obrazovanja* (PPDMN) obavljat će se **svakim danom do 30. travnja 2025. godine**. Prijaviti se može online putem na rgrbesic@fhs.unizg.hr (obrazac prijave nalazi se na stranicama PPDMN-a) kao i u prostorijama Fakulteta hrvatskih studija, Borongajska cesta 83d, Zagreb, (zgrada Knjižnice FHS-a) uz prethodnu najavu na e-mail rgrbesic@fhs.unizg.hr.

**Nakon završenog Programa polaznik dobiva potvrdu koja ga kvalificira za rad u odgojno-obrazovnim ustanovama.**

**Detaljne informacije o programu možete naći na našoj web stranici:**

[**https://www.fhs.unizg.hr/ppdmn**](https://www.fhs.unizg.hr/ppdmn)**.**

Stručnost, fleksibilnost i otvorenost naših predavača te vrlo pozitivna iskustva dosadašnjih polaznika našega PPDMN programa pružaju Vam sigurnost da svoju nastavničku formaciju povjeravate u prave ruke.

Za sve informacije stojimo Vam na raspolaganju.

Radujemo se Vašem dolasku!

izv. prof. dr. sc. Rona Bušljeta Kardum

voditeljica Programa PPDMN

izv. prof. dr. sc. Lovorka Brajković

zamjenica voditeljice Programa PPDMN

Ružica Bešlić Grbešić prof.

tajnica Programa PPDMN